אני, ילנה ב', נולדתי ב – 10.09.67, בעיר אודסה. מס' תעודת הזהות האוקראינית: AC21987. התגוררתי עם אמי, פיליפנקו אירינה ואבי החורג, פיליפנקו ויטלי, עד שנת 1988. ב – 25.02.88 אמי נפטרה מסרטן בקיבה, ואני נשארתי לגור עם אבי החורג. הייתי בת 20 בלבד, האב החורג הכריח אותי להיכנס אתו לקשר מיני, כיוון שאני הזכרתי לו את אמי. הוא איים עליי שאם "לא אעשה" את מה שהוא דורש – עליי לפנות את הדירה ולא להפריע לו. באותה תקופה הכרתי את ב' אולג. א. הוא הציע לי להתחתן אתו. הוא רצה לעזור לי, ראה איך אני סובלת. התחתנתי עם ב' אולג ועברתי לגור עמו במקום מגוריו – בעיר קרמנצ'וג. בשנת 1990 הגשתי בקשה להתגרש מב' כיוון שהוא החל להשתמש בסמים ולעסוק במכירתם. בשבילי זה היה בלתי נסבל, הוא לא הקשיב לבקשותיי ולניסיונות השכנוע שלי. הוא הרביץ לי והשפיל את כבודי כאדם באופן סיסטמאתי. פעמיים נגרם לי זעזוע מוח מהמכות שהוא נתן לי. עבדתי בקרמנצ'וג כקופאית בבנק הלאומי. הוא דרש ממני כסף לסמים. פניתי למשטרה, אך זה לא עזר לעצור את פעולותיו. עד שנת 1988 נמשכה הזוועה הזאת, כל השכנים השתתפו בצערי והמליצו לי להתקשר למשטרה כאשר הוא (ב' אולג) יכין סמים בבית. זמן רב לא הצלחתי לאזור אומץ – פחדתי ממנו. על אף שאני וב' אולג היינו גרושים, המשכנו להתגורר יחד, כיוון שלא היה לי לאן ללכת ממנו. לבסוף, התקשרתי יום אחד לסניף משרד הפנים באזור קריוקובסקי. הגיעה משטרה, לקחה אותו לחקירה ונגזרו עליו 6 שנות מאסר. בבית המשפט אני העדתי כנגד ב' אולג.
 מהכלא, דרך חברים, הוא איים עליי שנותרו לי 6 שנים לחיות ושחבריו הפושעים יעזרו לו "לסגור איתי את החשבון". חייתי בסטרס ופחד נוראיים. שכנתי קראה בעיתון 'קרמנצ'וג' שסוכנות פרטית מחפשת אנשים לעבודה בטיפול בקשישים בישראל. פניתי לסוכנות זו למציאת עבודה והגעתי לישראל ב – 01.08.99. בשדה התעופה פגשו אותי שני גברים בשם קיריל וסאשה. הם הביאו אותי לעיר אשקלון, לדירה פרטית. כאשר נכנסתי לשם, ראיתי כ- 20 נשים בגילאים שונים, בדירה קטנה ומלוכלכת, ישנות על הרצפה. את הנשים המבוגרות יותר לקחו עוד באותו היום למקום אחר, ואת הצעירות השאירו שם. קיריל וסאשה דיברו בעברית וכל הסרסורים שהגיעו על מנת לקנות נשים דיברו אתם בעברית. אני לא הבנתי בכלל מה קורה, ועל שאלותיי אף אחד לא ענה. קיריל וסאשה אנסו בחורות ומכרו אותן. ואז הגיע תורי ש'יבדקו' אותי – אם אני מתאימה לעבוד כזונה. אמרו לי להתפשט ולעמוד בפוזת 'Doggy'. אני סירבתי, קיריל החל להרביץ לי בראש, אני חשתי סחרחורת והפסקתי להתנגד. לאחר מכן ק' וס' אנסו אותי ואמרו לי שאני אעבוד, כמו גם כל הנשים שנשארו כאן, כזונה. אחרי היחס ה'בהמתי' שקיבלתי, במשך (הערת המתרגמת: המילה לא ברורה) שבועיים, והם החליטו למכור אותי. במהלך כל השבועיים הללו שתיתי מים מהברז ואכלתי לחם ושאריות שנשארו אחרי האוכל. ק' אמר, "מי שלא עובד – לא אוכל", ולקח אותי לתל אביב למוכר אחר של נשמות בני אנוש. במשך חודש הגבר הזה הציע אותי למכירה לסרסורים 
כל פעם שהוא הציע אותי לסרסורים, אנסו אותי ודיברו עליי בעברית. אני לא ידעתי מה לעשות, רציתי פשוט למות כדי שכל זה ייגמר. יום אחד הסרסור ארתור אמר לי שרוצים לקנות אותי במכון הנמצא ברח' בן יהודה 10. סרסורים ששמותיהם אלון, אילן, פבלו קנו אותי תמורת 10,000 דולר. ככה נקלעתי למכון. פבלו דיבר רוסית והסביר לי שאני צריכה לעבוד שנה במכון, כמו כולן, 20 לקוחות ביום על מנת להחזיר את הכסף שהם שילמו לסרסור. לקחו לי את הדרכון על מנת שלא אברח. סירבתי לעבוד. הם סגרו אותי בחדר בלי חלונות. אילן אמר שיש לי זמן לחשוב טוב, אחרת יהיו לי 'בעיות גדולות'. במשך חודשיים לעגו לי, הפחידו אותי שימכרו אותי לערבים ושם כבר ידברו איתי אחרת, הפעילו עליי לחץ (בעטו לי בבטן). כל ערב אמרו לי, "אספי את החפצים שלך – ערבים רוצים לקנות אותך, שם "ינסו אותך בכל המקומות בגוף". היות והתייאשתי מהמצב הזה – בלי אוכל, בלי מים לשתייה (שתיתי מים מהשירותים), בלי דרכון – אמרתי שאני מוכנה לעבוד. אלון אמר, "אם את מתכננת לעבוד עלינו, אנחנו נמצא אותך מתחת לאדמה ונטביע אותך בים. תיירות לא מחפשים". שחררו אותי מהחדר, נתנו לי לאכול ואמרו שמחר אני צריכה להתחיל לעבוד. באותו הלילה קפצתי מהקומה השלישית בעזרת סדין והתחלתי לרוץ, בלי לדעת, לאן. הגעתי לחוף תל אביבי, ישבתי ולא ידעתי מה עליי לעשות, לאן ללכת. לא ידעתי מילה בעברית. גבר-ספורטאי, שרץ הלוך ושוב בחוף מספר פעמים וראה אותי בוכה – ניגש אליי והתחיל לשאול אותי שאלות בעברית, אני לא הצלחתי להסביר שום דבר. בקושי הסברתי באנגלית מה קרה לי ברחוב בן יהודה 10. הוא אמר שהבין מה העניין, שהוא מכיר את המקום הזה ויודע איך לעזור לי. 
הוא לקח אותי לרחוב אלנבי, הייתה שם חברת כוח אדם רוסית. ארתור ולארה עזרו לי למצוא משפחה שאצלה אני יכולה להתגורר ולטפל בילדים. הם היו בהלם מהמצבי הפיסי והנפשי. במשך מספר ימים גרתי במשרדים שלהם. ארתור ולארה נתנו לי בגדים ואוכל, הסיעו אותי למושב 'חירות' ואני במשפחה וטיפלתי בילדים ובבית. כך זה נמשך שנה וחצי. כל הזמן הזה הייתי במושב הזה, 'חירות' – פחדתי לצאת מהבית כי ידעתי שמחפשים אותי. עם הזמן התחיל להופיע אצלי כאב ראש נוראי וכן, כאבים בבטן מהמכות. במשפחה בה הייתי איש לא התעניין אם אני נמצאת בישראל באופן חוקי או לא. אני לא ידעתי על כך שעליי להיות בעלת ביטוח רפואי ואישור שהייה בישראל. הסרסורים הפחידו אותי עד כדי כך שפחדתי מהכל, וגם מאנשים. במושב 'חירות' הכרתי בחורה, סיפרתי לה את סיפור החיים שלי. היא הייתה בהלם, אמרה לי שקראה בעיתון 'ידיעות אחרונות' על רצח של סרסור ברחוב בן יהודה 10. הבנתי שזה אילן ופבל – הם כל הזמן היו רבים בגלל כסף. היא אמרה לי שאני יכולה לפנות למשטרה, ואני סיברתי כיוון שלא היה לי דרכון והיה לי 'ניסיון' עם בעלי. פחדתי להעיד כי נורא פחדתי ש סרסורים אחרים יכולים למצוא אותי מהמכון הזה. הם כולם פושעים – היות ומדובר בכנופיה משפחתית העוסקת בסחר בנשים. המשפחה שאצלה גרתי עברה לגור בארה"ב ואני עברתי לגור בנתניה, אצל חברה, ברח' ראשון לציון 32. הבחורה הצעירה הזו, בת 25, עזרה לי בכל מה שיכלה. אני הייתי יוצאת מהבית רק בערב, לנשום קצת אוויר ליד הים – הפחד לא נטש אותי. כאבי הראש והדימומים נמשכו, ולא היה לי כסף לפנות לרופא. מ' הייתה יוצאת עם איתן – זהו אחיו של רפי, עמו אני מתגוררת. יום אחד רפי הגיע על מנת להסיע את מ' אל אחיו ואני נסעתי אתה – כך הכרתי את רפי. 
דיברתי עם רפי, הוא שאל אותי אם אני יהודייה ואם אני נמצאת בישראל באופן חוקי, אני עניתי שלא. הוא אמר שאני צריכה לטפל בדחיפות בעניין המסמכים שלי. כיוון שהחרימו לי את הדרכון ולא יכולתי לפנות למשרד הפנים, פניתי לרבנות רמת גן בבקשה לעזרה בגיור ושילמתי 150 ₪ על מנת לפתוח תיק. חיכיתי לתשובה במשך 6 חודשים, רפי עזר לי, הוא היה מתקשר לרבנות ושם ענו לו שהתשובה עוד לא הגיעה. יש לי ידיד-עד שעזר לי במשך כל הזמן, ד', שהתקשר לרבנות – ואמרו לו שהם אינם יכולים לפתוח תיק בלי אישור משרד הפנים. פנינו לרבנות נתניה ברחוב הרב קוק ושם, רבנית בשם יהודית סירבה לנו. ד' פנה לרב רפורמי, אני למדתי 3 חודשים ועזבתי את הלימודים כיוון שהיו לי כאבים חזקים באזור הבטן – משכך הכאבים כבר לא עזר. עברתי לגור עם רפי. הוא נתן לי כסף, הלכתי לרופא, עברתי בדיקות – והתברר שאני חולה בסרטן הרחם. ד"ר אילן לוי ביצע בי ניתוח לכריתת צוואר הרחם, אך הדבר לא עזר – הגידול התפשט עמוק אל תוך הרחם. בשלב זה, ד"ר לוי ייעץ לי לפנות לד"ר אילן אטלס, אונקולוג בבי"ח 'לניאדו'. הד"ר החליט לכרות את הרחם, אך בזמן הניתוח ד"ר אטלס החליט שלא לכרות את הרחם וביצע לפרוסקופיה לאחר מכן הוא אמר לי שאסור לכרות את הרחם, שאני זקוקה לכימותרפיה והקרנה ורק כך אוכל להציל את חיי האומללים. פנינו לארגון זכויות אדם ברח' גולומב 52, שם עזרו לי למצוא את פרופ' ברנר – אדם בעל לב רחב ביותר שעזר לי בצרתי. בתקופה בה עברתי הקרנות בבי"ח אסותא, הכרתי בחורה בשם ב' שעבדה במכון בבן יהודה 10. היא סיפרה לי מה קרה כשברחתי מהמכון ואמרה לי שהדרכון שלי אצלה. היא ביקשה כסף, הסברתי לה שאין לי כסף, שאני נמצאת במצב נוראי – בין החיים למוות. רפי דיבר איתה גם, קבענו להיפגש בערב ליד בית החולים, וכך קיבלתי את הדרכון. אחר כך פניתי בתל אביב לעורכת הדין אירינה שפירו. היא הסבירה לי שמגיעה לי עזרה הומניטרית עזרה הומניטרית כיוון שאני חולה במחלה קשה. הסרטן התפשט לריאות. היא הגישה בקשה למשרד הפנים בתל אביב ואני חיכיתי חצי שנה לתשובה. לבסוף קיבלתי תשובה – שעליי לעזוב את ישראל תוך 30 יום. לא יכולתי לעזוב את המדינה כיוון שאני נמצאת תחת השגחתו הרפואית של פרופ' ברנר ועוברת טיפולים. עו"ד אירינה שפירו הציעה לי לפנות לביה"מ העליון לענייני צדק כיוון שיש חוק בעניין עזרה הומניטארית לחולי סרטן. באוקראינה אין תרופות כמו שיש בישראל. היה עליי לשלם 6,000 שקל ואני סירבתי כיוון שאין לי כסף. את כל הכסף שתרמו לי חברים ומכרים הוצאתי על הטיפולים הרפואיים והתרופות. ואז פניתי אל עו"ד אורי שדה וסיפרתי לו על כל מה שקרה לי. הוא הגיש בקשה למשרד הפנים בירושלים וכעבור 5 חודשים קיבלתי תשובה – שאני יכולה לפנות למשרד הפנים באזור מגוריי, ולכן פניתי למשרד הפנים בנתניה. 
P.S. כל מה שכתבתי – הכל אמת ורק האמת, אני מקווה שתתייחסו אליי בהבנה. אין לי מולדת אחרת, אלא רק אדמת הקודש ישראל, פה מצאתי את חיי ואת נשמתי. 
